Nepoznati sadist u Rakovcu zračnom puškom gađa mačke, piše danas Kaportal.

Naime, u subotu je pokraj benzinske pumpe pronađen napušteni mačić u teškom stanju, s ranom od zračnice na vratu. Zahvaljujući aktivistima za zaštitu životinja uzet je s ceste i pružena mu je veterinarska skrb, te je našao i privremeni smještaj kako bi se oporavio.

Po prognozama veterinara, mačić će se oporaviti iako je rana mogla biti fatalna, piše Kaportal.

Udruge za zaštitu životinja upozoravaju vlasnike pasa i mačaka, posebno onih mačaka koje odlaze van iz doma, da dodatno pripaze kako njihov kućni ljubimac ne bi također postao meta.